NaiveNeuron/SloPal huggingface dataset:
Kaliňák, Robert, podpredseda vlády a minister vnútra SR (2015-11-24):
Ďakujem pekne. Vážená pani predsedajúca, vážené dámy poslankyne a milí dvaja zástupcovia opozície, i keď pri tebe, pán poslanec, to nie je isté, kde vlastne presne v tejto chvíli si, no hlavnými oblasťami zmien navrhovanej novely je úprava s cieľom zvýšiť ochranu najmä chodcov a cyklistov, niektoré zmeny v evidenčných úkonoch pri odhlásení a prihlásení držiteľa vozidla, ale medzi najdôležitejšie zmeny v pravidlách cestnej premávky možno zaradiť určite zavedenie povinného nosenia prilieb pre deti prepravované na cyklosedačke a sprísnenie postihu za ohrozenie chodcov a cyklistov. Ako som už uviedol v predchádzajúcom bode, tak práve chodci sa stali tento rok takou významnou skupinou obetí na našich cestách, pretože naďalej si na svoje oblečenie nechcú dávať reflexné prvky, ktoré, ako sa preukázalo, vysoko zachraňujú životy chodcov. A budeme veľmi tvrdo na tom stáť, nielen čo sa týka vyžadovania toho, ale aj osvety a snahy vzdelávať chodcov. Predovšetkým v nočných časoch proste si stále myslia, že ich je vidieť. A to je ten najväčší omyl. Plus sme zaviedli určitú úpravu pokút, aby sme si boli úplne na jasnom. Najčastejšie ukladané pokuty sme znížili zo stropu 650 na 400 eur a zaviedli sme ich zvýšenie zo 650 na 800 eur iba pri mimoriadne agresívnych vodičoch, ktorí prekračujú rýchlosť o viac ako 50 kilometrov za hodinu v obci, to znamená, idú 100-kilometrovou rýchlosťou, a o viac ako 60 kilometrov za hodinu na diaľniciach, teda idú viac ako 190 kilometrov za hodinu. Myslím si, že jednotlivé návrhy, ktoré prišli z výborov, odporúčame schváliť. Myslím, že ten zákon je posunom opäť dopredu v našej snahe ísť tým smerom, aby sme mohli znižovať ďalej nehodovosť na našich cestách. Viete, že Slovensko bolo v uplynulom roku vyznamenané za najlepší pokrok v rámci boja s obeťami na cestách, pretože z priemerného čísla okolo 600, ktoré sme mávali okolo roku 2006, tak momentálne sme niečo cez 200, okolo 230 – 240 a máme záujem, aby sme v najbližších rokoch klesli pod 200 obetí ročne. To by bol taký cieľ, ktorý by sme si sami pred seba postavili. Ďakujem pekne za pozornosť a ďakujem za podporu tomuto zákonu.
P. Paška, predseda NR SR: (2006-08-03):
O ospravedlnenie svojej neúčasti na dnešnom rokovacom dni písomne požiadal pán poslanec Tibor Bastrnák. Pani poslankyne, páni poslanci, chcem vás informovať, že včera do 12.00 hodiny poslanci nepoložili žiadnu otázku na predsedu vlády ani na žiadneho z členov vlády, z tohto dôvodu hodina otázok dnes nebude. Teraz už budeme pokračovať v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery . Ako ďalší písomne prihlásený je pán poslanec Martin Fronc. Nech sa páči, pán poslanec. Zároveň chcem požiadať členov vlády aj pána predsedu, ak sa nachádzajú v priestoroch Národnej rady, aby zaujali svoje miesto. Ďakujem pekne.
Počiatek, Ján, minister dopravy, výstavby a regionálneho rozvoja SR (2012-06-27):
Ďakujem za slovo. Vážený pán predseda, vážené dámy, vážení páni, vláda Slovenskej republiky prerokovala návrh dodatku dňa 2. novembra 2011 a bol schválený uznesením č. 678. Dodatok bol podpísaný dňa 21. decembra 2011 v Bratislave a predlžuje platnosť pôvodnej dohody do 31. decembra 2014. Obsahom pôvodnej dohody sú výsady a imunity projektového manažéra úradu, ktoré korešpondujú s výsadami a imunitami poskytovanými úradníkom OSN na základe Dohovoru o výsadách a imunitách Organizácie Spojených národov z 13. februára 1946. Vláda Slovenskej republiky sa zaväzuje, že pre činnosť úradu bude aj naďalej poskytovať technickú asistenciu a vybavenie. Dodatok sa v súlade s čl. 7 ods. 5 Ústavy Slovenskej republiky kvalifikuje ako prezidentská prednostná medzinárodná zmluva, pretože priamo zakladá práva a povinnosti fyzických osôb alebo právnických osôb. Prezident Slovenskej republiky nemá pripomienky k dodatku a súhlasil s pokračovaním vo vnútroštátnom schvaľovacom procese. Umiestnením Centrálneho úradu projektu Transeurópskych železníc v Bratislave sa zvýšila možnosť Slovenskej republiky aktívnejšie participovať na úlohách projektu Transeurópskych železníc a ovplyvňovať ich tak vo svoj prospech. Projekt Transeurópskych železníc je jedným z pilierov paneurópskych železničných koridorov v strednej a východnej Európe. Stanovisko Centrálneho úradu Transeurópskych železníc býva dôležitým vstupom pre rozhodovanie Európskej komisie o trasách TEN-T a prioritných osiach. Rovnako je dôležitá jeho koordinácia pri modernizácii národných prepojení s krajinami susediacimi s Európskou úniou. Ďakujem za slovo.
Kuriak, Milan, poslanec NR SR (2021-05-05):
Ďakujem za slovo. Pán poslanec Blaha, určite nejde v tomto návrhu zákona o žiadnu pomstu ani útok na komunistických eštebákov, ale o zadosťučinenie spravodlivosti už len z úcty voči obetiam eštebákov. Vedome popierate zločiny komunistických pohlavárov, popierate zločiny proti ľudskosti. Nehanbíte sa? Mali by ste sa. A mali by ste sa hanbiť aj za to, že ako vysokoškolsky vzdelaný človek dokážete ponižovať a urážať dámu. Opäť sa mi potvrdilo, že ani dve či tri vysoké školy nemusia byť zárukou múdrosti u každého. Vy ste toho príkladom. Je smiešne počúvať práve od vás, ako vám zrazu záleží na ochrane seniorov, keď ide o komunistických pohlavárov. Prečo ste seniorov nechránili počas vášho vládnutia? Ďakujem.
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 147 poslancov, hlasovalo 63 za, 77 proti, 7 sa zdržali. Tento návrh nebol schválený. Očividne hlasovací systém funguje, poprosím toho, komu nefungoval. Aha, je to v poriadku. Dobre. Nech sa páči ďalšie hlasovanie, pán poslanec.
Pellegrini, Peter, predseda NR SR (2015-04-24):
Pán poslanec Kadúc.
Blanár, Juraj, podpredseda NR SR (2023-03-16):
Nech sa páči. Môžete prečítať pozmeňujúci návrh. Tak či tak máte neobmedzený čas, pani navrhovateľka, tak nech sa páči.
A. Slafkovský, poslanec: (2009-10-28):
A záležitosť okolo učebníc. Ja mám osobnú skúsenosť a viem, že v niekoľkých krajinách v Európskej únii je bežný štandard voľného určenia učebnice vyučujúcim. Skúšobný proces je objektivizovaný a či si vyučujúci vyberie knižku s nadpisom Alfa omega, alebo Zet beta, je to jedno skúšajúcemu, ktorý je anonymný a ktorý hodnotí študenta podľa toho, čo je napísané vo výslednej práci. Preto si myslím, že boj za to, alebo snaha o to, aby trh s učebnicami bol otvorenejší, aby sa na ňom mohli objaviť aj iné knihy, nielen také knihy, o ktorých si myslí aktuálna politická vrchnosť, že sú v poriadku a že sú v súlade s jej ideologickým nazeraním na svet. Takéto veci nie sú podstatné. Dôležité je, aby žiaci vedeli to, čo vedieť majú. Oni sa to môžu naučiť z rôznych zdrojov, a preto im tieto zdroje treba otvoriť. Ďakujem.
Hort, Milan, podpredseda NR SR (2011-09-08):
Ďakujem pekne. Pani poslankyňa, chcete dať doplňujúcu otázku? Zapnite pani poslankyňu Košútovú, poprosím. Nech sa páči.
Pčolinský, Peter, podpredseda NR SR (2022-10-19):
Pán minister je tu, môžme pokračovať. Poprosím, pán minister, odôvodnite vládny návrh zákona.
V. Veteška, podpredseda NR SR: (2004-07-06):
vládnom návrhu zákona, ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov . Vládny návrh zákona ste dostali ako tlač č. 766, návrh na jeho pridelenie na prerokovanie výborom máte v rozhodnutí č. 781. Prosím ministra obrany Slovenskej republiky pána Juraja Lišku, aby návrh zákona uviedol.
Hrnčiar, Andrej, podpredseda NR SR (2018-11-29):
Pán poslanec Dostál nie je v rokovacej sále. Stráca poradie. Takže pýtam sa, kto sa chce prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Mihál.
Grendel, Gábor, podpredseda NR SR (2020-11-24):
Ďakujem, pán poslanec. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Nie, ale mám tu pokyn, aby som vás požiadal o určenie termínu hlasovania o tomto bode.
Paška, Pavol, predseda NR SR (2013-05-22):
Pán poslanec Bugár.
Laurenčík, Milan, podpredseda NR SR (2021-09-29):
Poslednú faktickú poznámku k tomuto príspevku bude mať pán predseda hospodárskeho výboru, pán poslanec Peter Kremský, nech sa páči.
Bugár, Béla, podpredseda NR SR (2017-06-20):
Prezentujme sa a hlasujme. (Hlasovanie.) Prítomných 148 poslancov, za 52, proti 1, 94 poslancov sa zdržalo hlasovania, 1 nehlasoval. Návrh pána poslanca nebol schválený.
Žiga, Peter, podpredseda NR SR (2023-12-13):
Pán poslanec Sabo.
Bugár, Béla, podpredseda NR SR (2016-09-14):
Pani poslankyňa Gaborčáková, môžete reagovať na faktické.
Zmajkovičová, Renáta, podpredsedníčka NR SR (2012-05-09):
S faktickými poznámkami jeden, dva, tri, štyri, päť, päť, šesť poslancov. Uzatváram možnosť faktických poznámok. Uzatvorila som, pán poslanec Kaník. Nech sa páči, pani poslankyňa Nicholsonová.
Bugár, Béla, podpredseda NR SR (2016-11-23):
Vážené pani poslankyne, vážení páni poslanci, budeme pokračovať v rokovaní, a to druhým čítaním o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 329). Prosím pána ministra financií Petra Kažimíra, aby uviedol tento návrh zákona. (Rokovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 329.)
Ďuriš Nicholsonová, Lucia, podpredsedníčka NR SR (2018-05-11):
Týmto sme vyčerpali aj ústne prihlásených rečníkov do rozpravy. Vyhlasujem všeobecnú rozpravu k tomuto bodu za skončenú. Chcem sa opýtať pána ministra, či je niečo, čo by v rámci záverečného slova dodal. Nie, nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o metrológii a o zmene a doplnení niektorých zákonov . Vládny návrh zákona má tlač 870. Spoločná správa výborov má tlač 870a. Opäť odovzdávam slovo ministrovi hospodárstva, aby predmetný návrh zákona uviedol. Nech sa páči.
Jurinová, Erika, podpredsedníčka NR SR (2014-02-05):
Vyhlasujem všeobecnú rozpravu za skončenú. Pýtam sa pána navrhovateľa, či sa chce vyjadriť. Nech sa páči, máte slovo.
Grendel, Gábor, podpredseda NR SR (2020-11-03):
S ďalšou, poprosím pokoj v sale, s ďalšou faktickou poznámkou za hnutie Obyčajný ľudia a nezávislé osobnosti pán poslanec Nemec. (Reakcie z pléna.)
Kollár, Jozef, poslanec NR SR (2012-06-28):
Ďakujem pekne. Vážená pani predsedajúca, dámy a páni, v svojom úvodnom slove konštatujem, že uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Rovnako konštatujem, že predseda Národnej rady posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní konštatujem, že predmetný návrh spĺňa po formálnoprávnej stránke všetky náležitosti, všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi. Osobitná časť obsahuje odôvodnenie jednotlivých ustanovení návrhu. Po rozprave odporučím, aby po prvé, podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh prerokovala v druhom čítaní; a po druhé, v súlade s rozhodnutím predsedu Národnej rady č. 56 z 30. mája tohto roku a podľa § 71 zákona o rokovacom poriadku návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet a zároveň odporúčam, aby výbory uvedený návrh prerokovali do tridsiatich dní a gestorský výbor do tridsiatich dvoch dní od jeho prerokovania v prvom čítaní na schôdzi Národnej rady. Vážená pani predsedajúca, prosím, otvorte rozpravu k uvedenému návrhu zákona. Ďakujem.
A. Slafkovský, poslanec: (2007-02-07):
Veľa sme o tom diskutovali, nakoniec ten zákon bol prijatý v takej podobe, ako bol prijatý a ukázalo sa za 8 rokov jeho fungovania, že je to jeden z najfunkčnejších zákonov, ktorý umožňuje občianskym združeniam dosiahnuť aj to napríklad,  aby aj mňa porazili vo voľbách za pomoci politických strán, pretože dostali všetky informácie, ktoré mali, a ako ich už použili, to je už potom druhá vec, o ktorej ja už som ako primátor nerozhodoval, ale v žiadnom prípade by som si neodvážil dať do ruky takú právomoc niektorému z mojich podriadených, aby mohol povedať, pane, toto si strčte za klobúk, na toto vám odpovedať nebudem. Toto váš návrh chce dosiahnuť. S tým nemôžeme nikdy súhlasiť. Ďakujem.
A. Belousovová, podpredsedníčka NR SR: (2008-11-04):
Pani poslankyňa Tóthová.
P. Hrušovský, podpredseda NR SR: (2002-05-16):
Páni poslanci, pristúpime k hlasovaniu o jednotlivých prerokovaných bodoch programu. Prvý bod odpoludňajšieho rokovania, ktorý sme prerokúvali, bol Návrh doplnku k použitiu Fondu národného majetku Slovenskej republiky v roku 2002 podľa § 28 ods. 3 písm. b) zákona 92/1991 Zb. o podmienkach prevodu majetku štátu na iné osoby v znení neskorších predpisov. Poprosím teraz pána poslanca Anteckého, ktorý bol poverený výborom, ako spoločný spravodajca, aby uvádzal jednotlivé hlasovania. Najskôr návrh na uznesenie, ktoré predniesol za gestorský výbor, potom jednotlivé návrhy, ktoré odzneli v rozprave. Nech sa páči, pán poslanec. M. Antecký, poslanec: Vážený pán predsedajúci, vážené kolegyne, kolegovia. Gestorský výbor odporúča Národnej rade Slovenskej republiky nasledovné uznesenie: Schvaľuje zmenu rozsahu použiteľného majetku Fondu národného majetku Slovenskej republiky v roku 2002 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý schválila Národná rada Slovenskej republiky dňa 18. decembra 2001 uznesením č. 1799 vo výške 179 700 miliónov korún na objem vo výške 146 500 miliónov korún s tým, že sa vytvára rezerva v súvislosti s vytvorením Fondu náhradného výživného v zmysle zákona č. 245/2002 Z. z. a bude sa čerpať v prípade disponibilných zdrojov. Prosím, dajte o tomto návrhu uznesenia hlasovať.
Glváč, Martin, podpredseda NR SR (2016-05-19):
Pán poslanec Laurenčík.
Obrimčáková, Bibiána, poslankyňa NR SR (2013-10-29):
Vážený pán predseda, v rozprave vystúpil 1 poslanec, nepodal žiadny procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Tomáš, Erik, poslanec NR SR (2018-12-03):
Takže rešpektujem názor regionálnych zväzov ZMOS-u, ale zároveň im chcem opäť pripomenúť, že toto opatrenie sa realizuje po dohode s vrcholnými predstaviteľmi ZMOS-u a výkonnou radou ZMOS-u a v rámci tej dohody je prísľub pomoci zo štátu aj v prípade personálnych a technických kapacít. Ja si, na rozdiel od regionálnych zväzov Oravy, nemyslím, že ide o opatrenie, ktoré nie je dobré. To, aby sa neplytvalo jedlom, musia zabezpečiť oni, oni sú zriaďovatelia škôl, už sme tu o tom hovorili. A k vlakom zadarmo, chcem povedať toľko, že ich využíva v súčasnosti milión dvesto tisíc ľudí, a to fakt nesignalizuje žiadnu nespokojnosť. Ďakujem.
Pellegrini, Peter, predseda NR SR (2024-02-08):
Prezentujme sa hlasujme o bode 152 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 14, proti 76, 40 sa zdržalo, 1 nehlasoval. Tento bod sme neschválili.
Halák, Róbert, poslanec NR SR (2022-10-21):
Ďakujem za slovo, pán predsedajúci. Dobré ráno alebo dobrý deň, drahé kolegyne, drahí kolegovia, pristupujem k vám s týmto návrhom. My, ak si spomínate, sme vlastne autorský zákon už novelizovali vo februári tohoto roku, len nejakým nedopatrením doňho, doňho nebolo zahrnutých, myslím, nejakých zopár teda pozmeňovákov a bolo by vhodné to tam doplniť, lebo to v tom autorskom zákone chýba, takže je to taká novela nového autorského zákona. Ak mi dovolíte, ja by som vám len teda prečítal kúsok z dôvodovej správy. Jedná sa to vlastne o problém OKS-iek, vlastne organizácií kolektívnej správy, a vlastne týmto pádom by sme to vedeli už dorovnať, aby to, aby to bolo v poriadku. Keby potom bolo treba ešte niečo k tomu viacej povedať, tak by som vám to ešte aj vysvetlil neskôr. Ďakujem veľmi pekne. Tak vám prečítam teda dôvodovú správu. Hlavným sledovaným cieľom je návrh spôsobu vyjasnenia kompetenčných oprávnení organizácií kolektívnej správy v prípade tzv. prekrytia oprávnení na výkon kolektívnej správy, a to konkrétne v prípade zastupovania tzv. nezastupovaných nositeľov práv. Z tohto dôvodu návrh zákona uvádza ako riešenie možnosť dohody... dohody medzi jednotlivými organizáciami kolektívnej správy. Čiže naozaj je to len taká nejaká technikália, ktorú by som vás teda poprosil podporiť, aby sme to nejako, nejako urovnali, aby to bolo v poriadku. Ďakujem veľmi pekne. Ďakujem.
Andreánsky, Ladislav, poslanec NR SR (2015-11-25):
Ďakujem. Vážená pani predsedajúca, vážené panie poslankyne, vážení páni poslanci, vážený pán minister, dovoľte, aby som vystúpil ako spravodajca výboru k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1719) a informoval vás o spoločnej správe výborov. Národná rada Slovenskej republiky uznesením č. 1958 z 24. septembra 2015 pridelila uvedený návrh zákona na prerokovanie ústavnoprávnemu výboru, výboru pre pôdohospodárstvo a životné prostredie a výboru pre zdravotníctvo. Zároveň rozhodla, že výbor pre zdravotníctvo bude gestorským výborom. Výbory prerokovali návrh zákona v stanovenej lehote. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Uvedené výbory súhlasili s návrhom zákona a odporučili Národnej rade predložený návrh zákona schváliť s pozmeňujúcimi a doplňujúcimi návrhmi. Gestorský výbor rokoval dňa 10. novembra 2015 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Štvrtá časť spoločnej správy obsahuje dva pozmeňujúce návrhy. Gestorský výbor odporúča hlasovať o bodoch 1 a 2 spoločne s návrhom gestorského výboru schváliť. Pani predsedajúca, skončil som, môžete otvoriť rozpravu.
Blanár, Juraj, podpredseda NR SR (2022-09-27):
Pán poslanec, na vaše vystúpenie je päť faktických poznámok. Pán poslanec Taraba ako prvý.
V. Veteška, podpredseda NR SR: (2007-10-16):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Borisovi Hradeckému. Nech sa páči, pán poslanec.
Kollár, Boris, predseda NR SR (2021-11-24):
Vyhlasujem všeobecnú rozpravu za skončenú. Chcem k rozprave zaujať stanovisko navrhovateľka? Ďakujem pekne. Chce sa vyjadriť k rozprave spravodajkyňa? Ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlny pandémie ochorenia COVID-19 . Vládny návrh zákona má tlač 701. Spoločná správa výborov má tlač 701a. Prosím ministerku kultúry Slovenskej republiky pani Milan... pani Natáliu Milanovú, aby vládny návrh zákona odôvodnila, nech sa páči, pani ministerka, máte slovo.
Šimečka, Michal, podpredseda NR SR (2023-12-19):
Ďakujem pekne. Pán poslanec Dubéci.
Viskupič, Marián, poslanec NR SR (2021-01-29):
Ďakujem pekne, pán predsedajúci, za slovo. Takže, vážený pán predsedajúci, vážený pán podpredseda vlády, milé kolegynky, kolegovia, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 419a) vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu. Národná rada uznesením č. 552 zo dňa 28. januára 2021 pridelila tento vládny návrh zákona prostredníctvom skráteného legislatívneho konania týmto výborom Národnej rady: výboru pre financie a rozpočet a ústavnoprávnemu výboru. Zároveň určila výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady toto stanovisko: Odporúčanie pre Národnú radu Slovenskej republiky návrh schváliť (výbor pre financie a rozpočet svojím uznesením č. 146 zo dňa 29. januára 2021 a tiež ústavnoprávny výbor uznesením č. 203 zo dňa 28. januára 2021). Z uznesení výborov nevyplynuli žiadne pozmeňujúce ani doplňujúce návrhy. Gestorský výbor na základe stanovísk výborov k danému vládnemu návrhu zákona odporúča Národnej rade vládny návrh zákona schváliť. Spoločná správa o prerokovaní tohto vládneho návrhu zákona bola schválená uznesením gestorského výboru č. 147 z 29. januára 2021. Týmto uznesením ma zároveň výbor poveril za spoločného spravodajcu, aby som na schôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, skončil som, prosím, otvorte rozpravu. Ďakujem pekne.
Jakab, Július, poslanec NR SR (2024-01-08):
Ďakujem Gáborovi Grendelovi za vystúpenie. V prvom rade ničím neodôvodnené 13,1-násobné zvýšenie hraníc v rozsahu väčšej škody, tak ako aj hovorili moji predrečníci, že z dnešných 2 660 až 26 600 na 35 000 až 350 000 pohltí celý súčasný rozsah značnej škody pod 26 600 do 133 000 a časť rozsahu veľkej škody, v ktorom sa podľa informácií z Prezídia Policajného zboru v priebehu roka 2023 nachádza významné množstvo trestných veci, majetkových, hospodárskych aj korupčných. A toto spôsobí zásadnú zmenu v právnom posúdení aj v trestnosti skutkov v neskončených trestných veciach, kedy v týchto veciach bude potrebné zmeniť právnu kvalifikáciu a primerane reagovať na túto zmenu, najmä ak dôjde k prekvalifikovaniu na prečin alebo zmenu vo vecnej príslušnosti na konanie vo veci. Podľa, na základe údajov štatistickej ročenky prokurátori Slovenskej republiky za rok 2022, kde sú uvedené počty stíhaných osôb za jednotlivé trestné činy, v rokoch, v roku 2022 bolo stíhaných 10 944 osôb za majetkové trestné činy, 1 300 osôb za hospodárske trestné činy a 168 osôb za korupciu. Čiže je možné kvalifikovanie odhadnúť, že pôjde o desaťtisíce úkonov, ktoré sa budú musieť vykonať k účinnosti vášho predkladaného zákona. A preto skrátené legislatívne konanie nemá význam ani zmysel, ani opodstatnenie, práveže prinesie ďalší chaos, pretože okrem desaťtisícov úkonov pri týchto prípadoch, kedy bude musieť byť posúdené, ako hovorila aj pani bývalá ministerka Kolíková, odposluchy, agenti a tak ďalej, tak toto budú musieť stihnúť ešte aj popri vybavovaní dennej agendy. A to je, hovorím, desaťtisíce úkonov.
Počiatek, Ján, minister dopravy, výstavby a regionálneho rozvoja SR (2015-11-26):
Ďakujem. Zareagujem najprv na to, že hovoríte, že verejnosť nepozná cenu. Veď som hovoril, že ani nemôže poznať cenu, pretože prebieha štandardné verejné obstarávanie, a do tejto fázy, kde by sme otvorili cenové ponuky, sme sa ešte nedostali. Taktiež som vám už aj povedal, že toto očakávame v prvej polovičke decembra a vôbec to nevyplýva z toho, keď by ste si pozreli harmonogram, ktorý sme avizovali už na začiatku, nijako to nesúvisí s tým, kedy sú Vianoce, kedy sú prázdniny, kedy je Nový rok, jednoducho ten harmonogram napĺňame presne podľa tých míľnikov, aké sme si naplánovali. Takže aj túto informáciu veľmi dobre viete, že máte už dávno. Čo sa týka toho, že nemala sa verejnosť s niečím možnosť oboznámiť. Všetky štúdie, všetky dokumenty, akýkoľvek papier alebo informácia, ktorá, relevantná, k tomuto projektu existuje, je transparentne zverejnená na špeciálnej stránke a vie sa k tomu dostať každý. A viete, že aj viacerí túto vec analyzovali, zároveň viete, že prebehol aj odborný seminár, na ktorom sa mohol zúčastniť ktokoľvek a pýtať sa na čokoľvek, čo sa tohto projektu týka. A chcem vám len pripomenúť, lebo tu dochádza k takému dosť vážnemu omylu už dlhodobo, všetci sa vyjadrujú k tomuto obchvatu alebo k cene na základe štúdie, porovnávacej základnej štúdie, ktorá nie je vôbec dôležitá. Čo bude dôležité v tejto fáze, bude finálne vyhodnotenie hodnoty za peniaze, čiže finálneho zhrnutia projektu, keď už budeme vedieť naozajstnú cenu, tú, ktorú tie konzorciá ponúkli v rámci verejného obstarávania. A táto štúdia bude opäť podrobená odbornej diskusii, opäť pripravujeme odborne ladený seminár, kde opäť každý sa bude môcť zúčastniť, pýtať sa hocičo. Nakoniec aj to víťazné konzorcium bude do detailu prezentovať celý projekt, ako je navrhnutý, prečo a jednotlivé jeho parametre. Takže tešíme sa na to, že v najbližších týždňoch sa dozvieme cenu, ktorá bude, a chceme, aby bola podrobená čo najhlbšej odbornej analýze. Ďakujem, skončil som.
Grendel, Gábor, poslanec NR SR (2024-04-19):
Ďakujem za slovo, pán predsedajúci. Pani poslankyňa, spomenuli ste ten včerajší úvodný prejav pána poslanca Michelka. Ja súhlasím s vami, že podľa mňa poodhalil trochu viac, ako by to bolo pre jeho návrh zdravé a dalo by sa povedať, že svojmu návrhu tým úvodným prejavom podľa mňa skôr uškodil, lebo dozvedeli sme sa v ňom, že pán poslanec má akýsi pocit, povedal by som, nedocenenosti, že má pocit, že má pocit, ale nemyslím to v zlom, že by, veď to povedal úplne doslova, že vy si o ňom myslíte, že nevie jesť príborom a podobne. No a preto prišiel s touto novelou zákona, aby to vyvrátil. Len je to veľmi nešťastný spôsob a podľa mňa neefektívny, lebo to, čo chce dosiahnuť touto novelou, sa proste dosiahnuť nedá, ako som to povedal už v predchádzajúcej faktickej poznámke, lebo umelecká tvorba je vec osobného vkusu a jednoducho tak ako fond v minulosti podporil veci, ktoré sa niekomu páčili a niekomu nepáčili, tak to bude aj po schválení tejto novely. No a povedali ste, pani poslankyňa, že pán poslanec Michelko zatiahol spolupredkladateľov do tohto problému a že tým ich vlastne akoby ťahá dole so sebou, ale ja si myslím, že to je trochu také zbavenie zodpovednosti týchto ľudí. Veď to sú dospelí ľudia, sú poslanci, ktorí majú právo predkladať zákony, majú právo aj stiahnuť prípadne svoj podpis spod návrhu zákona, čiže idú do toho s plným vedomím a budú niesť plnú zodpovednosť za schválenú definitívnu podobu tohto zákona.
A. Belousovová, podpredsedníčka NR SR: (2007-06-26):
Otváram rozpravu k tomuto bodu. Do rozpravy som dostala nasledujúce písomné prihlášky: pán poslanec Rydlo, pán poslanec Berényi, pán poslanec Bauer a pán poslanec Slafkovský. Ako prvý vystúpi pán poslanec Rydlo a pripraví sa pán poslanec Berényi. Nech sa páči.
Hrnčiar, Andrej, podpredseda NR SR (2018-12-03):
Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Teraz mali nasledovať dva body ministra práce, tlače 1241, 1198, vzhľadom na to, že výbory budú o nich rokovať v priebehu tohto týždňa, tieto body prerokujeme v piatok 7. decembra o 9.00 hodine. Budeme pokračovať druhým čítaním o návrhu skupiny poslancov na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov. Návrh zákona má tlač 1099, informácia výborov má tlač 1099a. Dávam slovo poslancovi Radovanovi Balážovi, aby za skupinu poslancov návrh zákona odôvodnil. Návrh zákona má tlač 1099. Je tu pán poslanec Baláž? Je tu niekto z výboru? Pán poslanec Baláž? (Reakcia z pléna.) Aha, dobre. V prípade, že sa pán poslanec Baláž objaví, tak to operatívne prerokujeme, aj to druhé čítanie. (Reakcie z pléna.) Páni poslanci, ja predsedám schôdzi, takže koľkokrát sme urobili ústupok aj opozičným poslancom. Uvidíme, možno sa to presunie aj na koniec schôdze. Pokračujeme ďalším bodom programu, ktorým je druhé čítanie o návrhu poslancov Národnej rady Slovenskej republiky Petra Antala, Bélu Bugára, Tibora Bernaťáka a Evy Antošovej na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Návrh zákona je pod tlačou 1085. Spoločná správa výborov má tlač 1085a. Dávam slovo poslancovi Petrovi Antalovi, aby návrh zákona odôvodnil.
Bastrnák, Tibor, poslanec NR SR (2013-07-01):
Ďakujem pekne za slovo. Je to tak, ako pán poslanec Nagy povedal. A musím ešte povedať to, že mali sme pripravené rôzne formy tohto návrhu práve kvôli tomu, lebo nevedeli sme sa najprv rozhodnúť, či musíme zasahovať do tohto zákona veľmi alebo málo. Ja si myslím, že dobre sme sa rozhodli, že zasahujeme do toho návrhu, dá sa povedať, čo najmenej. Takže ešte raz chcem zdôrazniť, že nezasahujeme do práv lekárov, nezasahujeme do práv pacientov, ale chceme trošku obmedziť to, keď človek chce zneužiť tento zákon, aby mohol to ťažšie urobiť. A preto dúfam, že tento zákon bude prijatý. Ale musím povedať, že aj keby nebol prijatý, tak prídeme s ďalšou novelou tohto zákona, čo máme pripravené, a keď to bude prijaté, takže budem naďalej monitorovať, či to funguje, lebo keby to náhodou, som tu povedal, že to je benígne, nefungovalo naďalej, tak, áno, musíme tvrdšie zasiahnuť proti tým, ktorí zneužívajú literu zákona. A potom budú nejaké obmedzenia, čo doteraz sme nechceli dávať. A dúfam, že ani nebude potrebné ani v ďalšom období ich dávať. Ďakujem pekne.
Ďuriš Nicholsonová, Lucia, podpredsedníčka NR SR (2017-02-08):
Pani poslankyňa Jurinová, nech sa páči.
Šeliga, Juraj, podpredseda NR SR (2020-07-15):
Ďakujem pekne, pekné leto, dovidenia. (Rokovanie 9. schôdze NR SR sa skončilo o 19.10 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 11
Blanár, Juraj, podpredseda NR SR (2022-11-08):
Prezentujme sa a hlasujme o spoločnej správe. (Hlasovanie.) Prítomných 134 poslancov, za 21, proti 51, zdržali sa 59, 3 nehlasovali. Tento návrh sme neschválili. Nech sa páči, pani spravodajkyňa.
Vörös, Péter, poslanec NR SR (2019-09-19):
Na záver len toľko, že verím, že naši koaliční partneri, ktorí sa počas celého volebného obdobia držali slova, vyjdú nám v ústrety aj v tomto prípade. Je naozaj mimoriadne pozitívnym fenoménom, ktorého sme boli svedkami v tomto volebnom období, že návrhy týkajúce sa problémov národnostných menšín boli vo väčšine prípadov vnímané v Národnej rade pozitívne, dokonca často prešli aj s podporou ústavnej väčšiny. Som presvedčený, že to tak bude aj v tomto prípade. Chcem nakoniec upriamiť vašu pozornosť na to, že tento návrh nesmeruje voči nikomu, neohrozuje nikoho. Ide o problémy, ktoré sa týkajú výsostne národnostných menšín a ich ďalšieho rozvoja v našej krajine. Pomôžte nám, aby sme mohli mať kvalitné, finančne udržateľné a prosperujúce školy. Ďakujem, pán predsedajúci.
Danko, Andrej, predseda NR SR (2019-03-26):
Ďakujem. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásenia. Vyhlasujem rozpravu za skončenú. Chce k rozprave zaujať stanovisko navrhovateľ?
Glváč, Martin, podpredseda NR SR (2019-02-06):
Ďakujem. Pýtam sa, či sa chce do rozpravy prihlásiť niekto ústne. Dvaja poslanci, končím možnosť prihlásiť sa. Ako prvý pán poslanec Beluský, nech sa páči.
Zemanová, Anna, poslankyňa NR SR (2016-11-24):
Ďakujem veľmi pekne za slovo. Janka, veľmi som rada, že vo svojom príspevku si spomenula Parížsku dohodu, otázky zamestnanosti a vlastne povinnosti, ktoré Slovensko prevzalo pristúpením k tejto dohode, a previazanie týchto nielen opatrení, dôsledkov na zamestnanosť, respektíve na emisie. A naozaj, toto chýba v štátnom rozpočte vo všeobecnosti, prepojenie na rôzne dohody, ktoré záväzky sme prevzali a na ktoré pri ich plnení potom v rozpočte zabúdame. Taktiež čo sa týka dotácie na elektromobilitu. Bola podpísaná zmluva, kde 5 mil. eur z Recyklačného fondu, ktorý je vlastne na dožitie, k 31. decembru jeho činnosť končí, tak narýchlo bolo minutých 5 mil. eur na túto dotáciu v podstate pre 5-tisíc subjektov, 5-tisíc ľudí a presne len na elektromobilitu. Pritom pre, keď má ísť o znižovanie emisií, tak by to malo byť aj širšie. Vidím to ako nesystémové v rozpočte verejnej správy a myslím, že tieto peniaze radšej mali byť presunuté do Environmentálneho fondu na ďalší rok na jeho fungovanie, keď jeho účel by bolo jednoznačnejšie možné použiť a nie z ľubovôle správnej rady zanikajúceho Recyklačného fondu. Ďakujem pekne.
Droba, Juraj, poslanec NR SR (2010-12-15):
Ja budem pokračovať trošku zmierlivejším tónom, aj keď som mal z vášho vystúpenia tiež dosť rozpačité pocity. Použili ste jedno slovo, tým slovom bola zodpovednosť. Myslím si, že toto slovo je naozaj kľúčové a my tu konečne máme ministra a máme tu poslancov koaličných, ktorí sú ochotní tú zodpovednosť na seba zobrať. Prišli sme s projektom, ktorý ide zachrániť krachujúcu inštitúciu Slovenskej televízie, zobrali sme za to zodpovednosť, a tak, ako ste povedali, presne o dvanásť mesiacov môžeme hovoriť o prvých výsledkoch. Druhá téma je kompenzácia alebo benefity a plat generálneho riaditeľa. Ja si myslím, že nech kľudne má aj tých 13-tisíc eur. Podstatné je, aby sme vybrali kompetentného manažéra, je to úplne bežný plat riaditeľov vo veľkých firmách na Slovensku a radšej zaplaťme mu, kto nebude kradnúť, kto je dobrý, kto je schopný, kto je kompetentný, lebo takého sme tam nemali. Ďakujem.
Laššáková, Jana, podpredsedníčka NR SR (2015-05-15):
Pán poslanec, tak to prekrúcate. Nebudem vám tu teraz hovoriť, ale sa o tom porozprávame. Dobre? Pán poslanec Galko, nech sa páči.
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami sa hlásia piati páni poslanci, pán poslanec Chren, Huba, Poliačik, Viskupič, Fecko. Končím možnosť prihlásiť sa s faktickými poznámkami. Nech sa páči, pán poslanec Chren.
Přidal, Alojz, poslanec NR SR (2011-02-11):
Robertko (smiech v sále), zdá sa mi, že ste si pomýlili rečnícky pult Národnej rady Slovenskej republiky s pultom niektorej z vašich reštaurácií (potlesk) tak po piatom pol deci. Ako vtipy sú pekné, ale nemyslím, že patria sem. Ten valec bol žltý, zdá sa mi, že mal byť červený. A chcel by som sa spýtať, že či bol aj prehliadnutý policajným psom, lebo vám sa niekedy zvykne zabudnúť nejaký ten semtex na takýchto valcoch a batožinách. A ja pána Širokého nepoznám, vy ho asi poznáte a neviem o tom, že by som bol akcionár vašej strany. Ďakujem. (Potlesk.)
B. Bugár, podpredseda NR SR: (2003-01-14):
Pán predseda, nech sa páči, máte slovo.
Laššáková, Jana, podpredsedníčka NR SR (2015-05-29):
Ďakujem, vyhlasujem všeobecnú rozpravu za skončenú. Pani navrhovateľka, chcete k tomu ešte niečo dodať? Nie. Pán spravodajca? Nie. Prerušujem rokovanie o tomto bode programu. V rokovaní pokračujeme prvým čítaním o návrhu poslankyne Národnej rady Slovenskej republiky Evy Horváthovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1474. Návrh na jeho pridelenie na prerokovanie výborom je v rozhodnutí č. 1484. Opäť dávam slovo poslankyni Eve Horváthovej, aby návrh zákona uviedla. Nech sa páči, pani navrhovateľka.
Paška, Pavol, predseda NR SR (2014-05-15):
Pán poslanec Kadúc, nech sa páči, vaša reakcia.
Hrnčiar, Andrej, podpredseda NR SR (2019-05-10):
Fluórované plyny.
Kuriak, Milan, poslanec NR SR (2023-06-13):
Ďakujem za slovo. Kolega Karol Galek, v rozprave si pozitívne vyzdvihol takmer všetky ciele programového vyhlásenia vlády a opakovane si vyjadril podporu novej úradníckej vláde. Ja sám vidím v programovom vyhlásení vlády tiež veľa pozitívnych vecí, ale ako som tu už spomenul, veľmi mi chýba v cieľoch a plánoch tejto vlády práve prorodinná politika, čo ma naozaj mrzí. Ja si myslím, že rodiny s deťmi by mali byť cieľom a samozrejmosťou každej vlády bez rozdielu, či je liberálna, progresívna, konzervatívna, alebo, ja neviem, v zmiešanom zložení. Tu naozaj, ja som si to programové vyhlásenie vlády narýchlo prečítal, nemám ho rozbité nadrobno, ale okrem takej nejakej šablónky alebo nejakého bodu, že pomoc slabším, ale absolútne tam nie je pomoc tradičným rodinám. Ja si myslím, že investícia do rodín sa vráti niekoľkonásobne každému štátu. Je to jedna z najlepších investícií. Netvrdím to len preto, že som prorodinne ladený poslanec, ale pochádzam z Oravy, pochádzam z deviatich detí, mám sedem detí, vďakabohu a vďaka mojej manželke, takže mám tieto veci odžité a naozaj aj toto je jeden z dôvodov, že ja ako poslanec túto vládu nepodporím, lebo ako prorodinne sociálnemu politikovi mi toto tam chýba, čo ma mrzí inak. Ten program naozaj, či mosty, či ako pán minister Bíreš zatiaľ prisľúbil pomoc farmárom, pomoc... (Prerušenie vystúpenia časomerom.)
Laššáková, Jana, podpredsedníčka NR SR (2013-03-27):
Chce k rozprave zaujať stanovisko spravodajkyňa? Áno. Nech sa páči, pani podpredsedníčka.
Laurenčík, Milan, podpredseda NR SR (2021-05-12):
Ďakujem. Prerušujem rokovanie o tomto bode programu. Myslíte, že to nestihneme? Je všeobecný súhlas, aby sme... (Súhlasná reakcia pléna.) Takže ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov . Návrh zákona je pod tlačou 506. Návrh na jeho pridelenie na prerokovanie výborom je v rozhodnutí č. 522. Teraz dávam slovo pani poslankyni Petre Krištúfkovej, aby za skupinu poslancov návrh uviedla. Nech sa páči.
Poliačik, Martin, poslanec NR SR (2013-06-20):
Ďakujem, pani podpredsedníčka. Vážené kolegyne, vážení kolegovia, dovoľte, aby som vás informoval o prerokovaní vládneho návrhu zákona, ktorým sa mení a dopĺňa zákon č. 121/2011 Z. z. o zrušení Protidrogového fondu v znení zákona č. 287/2012 Z. z., vo výboroch Národnej rady. Národná rada uznesením č. 595 z 21. mája 2013 pridelila uvedený vládny návrh zákona na prerokovanie ústavnoprávnemu výboru a výboru pre zdravotníctvo. Určila zároveň lehotu na prerokovanie návrhu zákona vo výboroch do tridsať dní a v gestorskom výbore do tridsať dva dní odo dňa jeho pridelenia. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť: ústavnoprávny výbor uznesením č. 238 z 11. júna 2013 a výbor pre zdravotníctvo uznesením č. 70 z 28. mája 2013. Z uznesenia ústavnoprávneho výboru vyplýva jeden pozmeňujúci návrh týkajúci sa zmeny účinnosti návrhu zákona. Gestorský výbor odporúča tento pozmeňujúci návrh schváliť. Gestorský výbor zároveň podľa § 79 ods. 4 písm. f) rokovacieho poriadku odporúča Národnej rade vládny návrh zákona schváliť v znení pozmeňujúceho návrhu uvedeného v spoločnej správe. Spoločná správa výborov Národnej rady o prerokovaní vládneho návrhu zákona (tlač 447a) bola schválená uznesením ústavnoprávneho výboru č. 256 z 11. júna 2013. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady pri prerokovaní, pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku. Pani podpredsedníčka, prosím, otvorte rozpravu.
P. Paška, predseda NR SR: (2010-02-11):
Nie. Vyhlasujem rozpravu za skončenú a prerušujem rokovanie o tomto bode. Budeme pokračovať návrhom pánov poslancov Slotu, Rafaja a pani poslankyne Belousovovej v prvom čítaní na vydanie zákona o štátnom jazyku. (Rokovanie o n ávrhu poslancov Národnej rady Slovenskej republiky Jána Slotu, Anny Belousovovej a Rafaela Rafaja na vydanie zákona, ktorým sa mení a dopĺňa zákon č. 270/1995 Z. z. o štátnom jazyku Slovenskej republiky v znení neskorších predpisov.) Je to tlač 1476. Pán poslanec Rafaj uvedie tento návrh.
Grendel, Gábor, podpredseda NR SR (2021-07-23):
Pani poslankyňa Pleštinská.
B. Hradecký, poslanec: (2009-04-15):
Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 10. júna 2009 a gestorský výbor do 12. júna 2009. Prosím, dajte o mojom návrhu, vážený pán predseda, hlasovať.
Matovič, Igor, poslanec NR SR (2017-04-07):
... čo predseda Národnej rady povedal predkladateľovi návrhu zákona, keď odchádzal od tohto pultu. Povedal mi: „Ty hovno.“ Chápete to? Andrej Danko, predseda Národnej rady, predkladateľovi návrhu zákona pri odchode od rečníckeho pultu povie „ty hovno“, citujem. (Reakcia predsedu NR SR: „Klamete, v kuse klamete!“
Valocký, Jozef, poslanec NR SR (2021-06-15):
Ďakujem pekne. Pán podpredseda, veľmi správne si urobil, že si vrátil tému tohoto rokovania, pretože je tu téma odvolanie ministra vnútra. Nemôžeme ti vytknúť a je to už u teba tradičné, že kultivovaným spôsobom, bez vulgarizmov a bez iných rečí si predniesol tento svoj príhovor, napriek tomu okamžite sa na teba vzniesli podozrenia, okamžite na teba útočili a okamžite to, čo je typické pre túto koalíciu, okamžite ti bude alebo má klopať podľa poslanca Polláka NAKA. Chcem sa spýtať ale pána ministra, aj keď teda reagujem na tvoj príspevok, v každom americkom filme, ak je podozrenie na prešľap policajtov, tak sú postavení dočasne mimo službu. Či pán minister dočasne, teda prostredníctvom policajného prezidenta postavil týchto policajtov, vyšetrovateľov, ktorí sú uvádzaní v správe SIS, či ich, či im pozastavil činnosť služby, a ak budú nevinní, nech sa páči, nech sa vrátia. A to sa týka aj prokurátorov. Ďakujem pekne.
Hrnčiar, Andrej, podpredseda NR SR (2019-12-03):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Môžeš záverečné, nech sa páči, pán poslanec.
Pellegrini, Peter, podpredseda NR SR (2020-07-24):
Ďakujem pekne. Po jedenástich hodinách ako prvý v rozprave vystúpi – vystúpi za klub strany SMER – pán poslanec Kamenický. Pripraví sa pán poslanec Šipoš, pán Mazurek a pani Zemanová a ďalší, ktorí sú už uvedení na tabuli ako písomne prihlásení. Samozrejme, po odznení ich príspevkov bude možnosť prihlásiť sa do rozpravy ešte aj ústne. Nech sa páči, pán poslanec, máte tridsať minút.
Petrák, Ľubomír, poslanec NR SR (2019-05-09):
Ďakujem pekne za slovo. Ja asi začnem tam, kde ste skončili vy, pán kolega. Áno, učitelia si zaslúžia dôveru, lebo učitelia sú kľúčový prvok slovenského školstva a každého školstva. Ako žiadne materiálno-technické vybavenie budovy a celé, ostatná infraštruktúra nenahradí nikdy učiteľa a toho sme si plne vedomí. Viete, základný problém je v tom, že v mnohom si odporujete vo svojom vystúpení a poviem, poviem príklady. Treba dať dôveru učiteľovi. Podľa mňa nikto mu ju neberie. Treba dať dôveru riaditeľovi, ale na druhej strane keď čítam pripomienky iniciatívy, tak hovoria, že sú za väčší proces demokratizácie školy a obmedzenie práva riaditeľa. To znamená, ako toto je v priamom rozpore s tými požiadavkami ľudí, ktorí tieto veci dnes pripomienkujú. Keď hovoríte o tom, že slovenská právna úprava, v zásade akákoľvek, je príliš podrobná. Ja s vami plne súhlasím, že by sme mohli ísť aj inou cestou, kde by sme hovorili o rámcoch toho, akým spôsobom má byť nastavený systém, a dávali väčšiu voľnosť. Ale dajte si ruku na srdce, kto prichádza po každej čiastkovej zmeny alebo podnete z terénu s novelou zákona a jednovetovou, dvojvetovou, jednoodsekovou? Keď som si pozeral, koľko návrhov ste dávali ako poslanci opozície, tak nie je výnimkou, že jednotlivý poslanec opozície má vyše sto poslaneckých návrhov zákonov. A kto týmto spôsobom vnáša do tohto právneho poriadku svojím spôsobom chaos a väčšiu detailizáciu? Veď o tomto to je. O tomto to je a tu si treba dať ruku na srdce a povedať, že aj my budeme konať inak.
Žiga, Peter, podpredseda NR SR (2023-12-20):
Ako ďalší za klub SaS vystúpi pán poslanec Viskupič. Pán poslanec, budem vás musieť prerušiť minútu pred jedenástou, lebo je zvolané poslanecké grémium. Ďakujem.
Zmajkovičová, Renáta, podpredsedníčka NR SR (2013-06-21):
Ďalším, ktorý vystúpi v rozprave, je pán poslanec Hlina, nech sa páči.
Hrnčiar, Andrej, podpredseda NR SR (2017-02-07):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej.
Jurinová, Erika, podpredsedníčka NR SR (2013-03-15):
Dávam slovo spravodajkyni, ktorú určil navrhnutý gestorský ústavnoprávny výbor, poslankyni Anny Vittekovej. Nech sa páči, pani poslankyňa.
Liba, Peter, poslanec NR SR (2020-05-20):
Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona (rečník je zadychčaný), prepáčte... (Ruch v sále. Prerušenie vystúpenia predsedajúcim.)
P. Paška, predseda NR SR: (2008-06-18):
(Hlasovanie.) 140 prítomných, 81za, 4 proti, 55 sa zdržalo. Sme v treťom čítaní . Otváram rozpravu. Vyhlasujem rozpravu za skončenú a budeme hlasovať.
Poliačik, Martin, poslanec NR SR (2017-05-17):
Ďakujem, pán podpredseda. Vážené dámy, vážení páni, v súlade s § 73 zákona o rokovacom poriadku som bol určený výborom za spravodajcu k tomuto návrhu zákona. Návrh spĺňa všetky náležitosti jednak podľa rokovacieho poriadku, jednak podľa legislatívnych pravidiel a z jeho znenia je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, navrhujem, aby Národná rada posunula tento zákon do druhého čítania. V súlade s rozhodnutím predsedu Národnej rady navrhujem, aby ho prerokovali tri výbory, teda ústavnoprávny výbor, výbor pre financie a rozpočet a výbor pre vzdelávanie, vedu, mládež a šport, ktorý zároveň má byť gestorským výborom. Výbory majú prerokovať tento návrh do 30 dní a gestorský výbor do 32 dní od prerokovania v prvom čítaní. Pán predsedajúci, môžte otvoriť rozpravu.